ಕೃಷಿ ಸಚಿವಾಲಯ
ಎಲ್ಲ ರೈತರಿಗೂ ಸಾಂಸ್ಥಿಕ ಸಾಲ ಒದಗಿಸಲು ಸರ್ಕಾರದ ಪ್ರಯತ್ನ
2021-22ರ ಸಾಲಿಗೆ 16.50 ಲಕ್ಷ ಕೋಟಿ ರೂ. ನೆಲಮಟ್ಟದ ಸಾಲ ದ ಗುರಿ ನಿಗದಿ
ನೆಲ ಮಟ್ಟದ ಸಾಲ  ಗುರಿ 2013-14ರಲ್ಲಿದ್ದ 7 ಲಕ್ಷ ಕೋಟಿಯಿಂದ 2019-20ರಲ್ಲಿ 13.50 ಕೋಟಿ. ರೂ.ಗೆ ಏರಿಕೆ
“ನಮ್ಮ ರೈತರಿಗೆ ಸೂಕ್ತ ಸಾಲ ಒದಗಿಸಲು, 22ರ ಹಣಕಾಸು ವರ್ಷದಲ್ಲಿ ನಾನು ಕೃಷಿ ಸಾಲದ ಗುರಿಯನ್ನು 16.5 ಲಕ್ಷ ಕೋಟಿ ರೂಪಾಯಿಗಳಿಗೆ ಹೆಚ್ಚಿಸಿದ್ದೇನೆ. ನಾವು ಪಶುಸಂಗೋಪನೆ, ಹೈನುಗಾರಿಕೆ ಮತ್ತು ಮೀನುಗಾರಿಕೆಗೆ ಹೆಚ್ಚಿನ ಸಾಲದ ಹರಿವಿನ ಖಾತ್ರಿಗೆ ಗಮನ ಹರಿಸಿದ್ದೇವೆ”-ಹಣಕಾಸು ಸಚಿವರು
ಸಕಾಲಿಕ, ಅಡ್ಡಿ ರಹಿತ ಮತ್ತು ಅಗ್ಗದ ಬಡ್ಡಿ ದರದಲ್ಲಿ ರೈತರಿಗೆ ಸಾಲ ದೊರಕುವುದನ್ನು ಖಾತ್ರಿಪಡಿಸಲು ಸರ್ಕಾರ ಎಲ್ಲ ರೈತರನ್ನೂ ಸಾಂಸ್ಥಿಕ ಸಾಲಕ್ಕೆ ಸಂಪರ್ಕಿಸಲು ಪ್ರಯತ್ನಶೀಲವಾಗಿದೆ. ಸಾಂಸ್ಥಿಕ ಸಾಲವು ಇತರ ಅನೌಪಚಾರಿಕ ಸಾಲ ವ್ಯವಸ್ಥೆಗೆ ಹೋಲಿಸಿದರೆ ಹೆಚ್ಚು ಅಗ್ಗವಾಗಿದ್ದು, ಇದು ರೈತರ ಉತ್ಪಾದನಾ ವೆಚ್ಚದ ಮೇಲೆ ನೇರ ಪರಿಣಾಮ ಬೀರುತ್ತದೆ.
ನೆಲಮಟ್ಟದ ಸಾಲ  ವು ತೃಪ್ತಿದಾಯಕ ವೃದ್ಧಿಯನ್ನು ಕಂಡಿದ್ದು, ಕಳೆದ ಕೆಲವು ವರ್ಷಗಳಲ್ಲಿ ದುಪ್ಪಟ್ಟಾಗಿದೆ ಅಂದರೆ 2013-14ರಲ್ಲಿ 7.30 ಲಕ್ಷ ಕೋಟಿಯಿಂದ 2019-20ರಲ್ಲಿ 13.92 ಕೋಟಿ ರೂ.ಗೆ ಹೆಚ್ಚಿದೆ. ಒಟ್ಟು ಜಿ.ಎಲ್.ಸಿ.ಯಲ್ಲಿ ಅವಧಿ ಸಾಲದ ಪಾಲು 2013-14ರಲ್ಲಿದ್ದ ಶೇ. 24.95ರಿಂದ 2019-20ರಲ್ಲಿ 40.5ಕ್ಕೆ ಹೆಚ್ಚಳವಾಗಿದೆ. ಅವಧಿ ಸಾಲದ ಪಾಲಿನಲ್ಲಿ ನಿರಂತರ ಹೆಚ್ಚಳವು ಕೃಷಿಯಲ್ಲಿ ಬಂಡವಾಳ ರೂಪಿಸುವಲ್ಲಿ ಹೆಚ್ಚು ಅಗತ್ಯವಿರುವ ಹೆಚ್ಚಳಕ್ಕೆ ಕಾರಣವಾಗುತ್ತದೆ ಮತ್ತು ಇದರ ಪರಿಣಾಮವಾಗಿ ಕೃಷಿ ಉತ್ಪಾದಕತೆಯ ಹೆಚ್ಚಳವಾಗುತ್ತಿದೆ.
ನೆಲ ಮಟ್ಟದ ಸಾಲದ ಗುರಿ 201314ರಲ್ಲಿದ್ದ 7 ಲಕ್ಷ ಕೋಟಿಯಿಂದ 2019-20ರಲ್ಲಿ 13.50 ಲಕ್ಷ ಕೋಟಿಗೆ ಹೆಚ್ಚಳವಾಗಿದೆ. ಈ ವರ್ಷಗಳಲ್ಲಿ ಕೃಷಿ ಸಾಲದ ವಿತರಣೆ ಒಟ್ಟಾರೆ ಗುರಿಯನ್ನು ಮೀರಿದೆ. 2020-21ನೇ ಸಾಲಿಗೆ ನೆಲ ಮಟ್ಟದ ಕೃಷಿ ಸಾಲದ ಗುರಿ 15.00 ಲಕ್ಷ ಕೋಟಿಗೆ ನಿಗದಿಯಾಗಿದ್ದು, ಇದೇ ಪ್ರವೃತ್ತಿ ಮುಂದುವರಿದರೆ, ಗುರಿ ಮೀರುವ ನಿರೀಕ್ಷೆಯಿದೆ. ಕೋವಿಡ್ -19 ಸಾಂಕ್ರಾಮಿಕದ ವೇಳೆ ಪ್ರಸಕ್ತ ವರ್ಷ ಜನವರಿ 2021ರವರೆಗೆ ವಾರ್ಷಿಕ ಗುರಿಯ ಪೈಕಿ ಶೇ.76ರ ತೃಪ್ತಿದಾಯಕ ಸಾಧನೆ ಆಗಿದೆ.
ಭಾರತೀಯ ಕೃಷಿಯು ಸಣ್ಣ ಮತ್ತು ಅತಿ ಸಣ್ಣ ರೈತರ ಇರುವಿಕೆಯಿಂದ ನಿರೂಪಿಸಲ್ಪಟ್ಟಿದೆ, ಇದು 491 ಲಕ್ಷ  ದಿಂದ 1,260 ಲಕ್ಷ ಕ್ಕೆ ಏರಿದೆ, ಇದು ಶೇ.156ರಷ್ಟು ವೃದ್ಧಿಯನ್ನು ದಾಖಲಿಸಿದೆ. ಒಟ್ಟಾರೆ ಜಿ.ಎಲ್.ಸಿ.ಯಲ್ಲಿ 2010-11 ರಿಂದ 2019-20ರ ಅವಧಿಯಲ್ಲಿ ಜಿ.ಎಲ್.ಸಿ.ಯ ಸಣ್ಣ ಮತ್ತು ಅತಿಸಣ್ಣ ರೈತರ ವೃದ್ಧಿ ಶೇ.17.8ರಷ್ಟಿತ್ತು. ಸಣ್ಣ ಮತ್ತು ಅತಿ ಸಣ್ಣ ರೈತರಿಗೆ ಜಿ.ಎಲ್.ಸಿ.ಯ ಪಾಲು 2010-11ರಿಂದ 2019-20ರ ಅವಧಿಯಲ್ಲಿ ಶೇ.35 ರಿಂದ ಶೇ.52 ಕ್ಕೆ ಏರಿದೆ.
2013-14ರಿಂದ 2020-21ರ ಅವಧಿಯಲ್ಲಿ ಜಿ.ಎಲ್.ಸಿ. ಹರಿವಿನಡಿಯ ಪ್ರದರ್ಶನ ಗಮನದಲ್ಲಿಟ್ಟುಕೊಂಡು ಗುರಿಯನ್ನು 202122ರಲ್ಲಿ 16.50 ಕೋಟಿಗೆ ನಿಗದಿ ಮಾಡಲಾಗಿದೆ.
ಸರ್ಕಾರ ಬಡ್ಡಿ ಸಹಾಯಧನ  ಮೂಲಕ ರೈತರಿಗೆ ಬಡ್ಡಿ ಸಹಾಯ ಧನ ಒದಗಿಸುತ್ತಿದೆ, ಇದರ ಮೂಲಕ ರೈತರಿಗೆ 3 ಲಕ್ಷ ರೂ.ಗಳ ಅಲ್ಪಾವಧಿಯ ಬೆಳೆ ಸಾಲವನ್ನು ವಾರ್ಷಿಕ ಶೇ.4ರ ಬಡ್ಡಿ ದರದಲ್ಲಿ ನೀಡಲಾಗುತ್ತಿದೆ. ಆರಂಭದಲ್ಲಿ ಬೆಳೆ ಸಾಲವನ್ನು ರೈತರಿಗೆ ಶೇ.7 ಮತ್ತು ಹೆಚ್ಚುವರಿ ಶೇ.3 ಬಡ್ಡಿ ಸಹಾಯಧನವನ್ನು ತ್ವರಿತ ಮರುಪಾವತಿಯ ಮೇಲೆ ನೀಡಲಾಗುತ್ತಿದೆ, ಇದು ಚಾಲ್ತಿ ಬಡ್ಡಿ ದರವನ್ನು ಶೇ.4ಕ್ಕೆ ಇಳಿಸುತ್ತದೆ.
ಸರ್ಕಾರ ಕೆ.ಸಿ.ಸಿ. ಸ್ಥಿರಗೊಳಿಸುವ ಅಭಿಯಾನವನ್ನು 2020ರ ಫೆಬ್ರವರಿ 10ರಿಂದ ಅನ್ವಯವಾಗುವಂತೆ ಆರಂಭಿಸಿದ್ದು, ಪ್ರಥಮ ಹಂತದಲ್ಲಿ 2020ರ ಏಪ್ರಿಲ್ ವರೆಗೆ ಮತ್ತು ಎರಡನೇ ಹಂತದಲ್ಲಿ ಜೂನ್ 2020ರ ತರುವಾಯ ಆರಂಭವಾಗಿದೆ. ಈ ಅಭಿಯಾನದಡಿಯಲ್ಲಿ ಹೊಸ ಕೆ.ಸಿ.ಸಿ.ಗಳನ್ನು ಮಂಜೂರಾದ ಸಾಲ ಮಿತಿ 1.76 ಲಕ್ಷ ಕೋಟಿಯೊಂದಿಗೆ 1.87 ಲಕ್ಷ ಕೋಟಿ ಅರ್ಹ ರೈತರಿಗೆ ನೀಡಲಾಗಿದೆ. ಸರ್ಕಾರ ಬಡ್ಡಿ ಸಹಾಯಧನದೊಂದಿಗೆ ಕೆಸಿಸಿಯ ಸೌಲಭ್ಯವನ್ನು ಪಶು ಸಂಗೋಪನೆ ಮತ್ತು ಮೀನುಗಾರಿಕೆ ರೈತರಿಗೆ ವಿಸ್ತರಿಸಿದೆ. ಇದು ರೈತರ ಬಂಡವಾಳದ ಅಗತ್ಯವನ್ನು ಪೂರೈಸುವಲ್ಲಿ ಬಹು ದೂರ ಸಾಗಲಿದೆ.
ಈ ಎಲ್ಲ ಅಂಶಗಳು ಮತ್ತು ಕೈಗೊಳ್ಳಲಾದ ಉಪಕ್ರಮಗಳು ನೆಲ ಮಟ್ಟದ ಸಾಲದ ಗುರಿಯನ್ನು 16.5 ಲಕ್ಷ ಕೋಟಿಗೆ ಹೆಚ್ಚಿಸಿದ್ದು, ಇದು ರಿಯಾಯಿತಿ ದರದ ಸಾಲವನ್ನು ರೈತರಿಗೆ ನೀಡಲು ಮತ್ತಷ್ಟು ಉತ್ತೇಜಿಸುತ್ತದೆ ಮತ್ತು ರೈತರ ಆದಾಯವನ್ನು ದುಪ್ಪಟ್ಟಾಗಿಸಲು ಮತ್ತು ಸಾಲದ ಹೊರೆ ತಗ್ಗಿಸಲು ನೆರವಾಗುತ್ತದೆ. ಈ ಅಗ್ಗದ ಬ್ಯಾಂಕ್ ಸಾಲವು ರೈತರಿಗೆ ಹೆಚ್ಚಿನ ವಿಸ್ತರಣೆ ಮತ್ತು ತಮ್ಮ ಕೃಷಿ ಚಟುವಟಿಕೆ ಆಧುನೀಕರಿಸಲು ನೆರವಾಗುತ್ತದೆ. ಕೃಷಿ ಸಾಲದಲ್ಲಿನ ಸುಸ್ಥಿರ ವೃದ್ಧಿಯು ಕೃಷಿ ವಲಯವು ಸಾಂಕ್ರಾಮಿಕದ ಸಮಯದಲ್ಲಿ ಒಂದು ಉಜ್ವಲ ತಾಣವಾಗಿ ಹೊರಹೊಮ್ಮಲು ಪ್ರಮುಖ ಅಂಶವಾಗಿದೆ.